Beyond Skyline Trailer Dan Info Lanjut
Setelah lama menantikan sambungan filem sains fiksyen Skyline yang diterbitkan pada tahun 2010, akhirnya kita akan tonton sekuel filem berkenaan yang diberi tajuk Beyond Skyline tidak lama lagi. Diarahkan oleh Liam O’Donnell, filem terbaru ini turut dibintangi oleh Frank Grillo, Bojana Novakovic, Iko Uwais, Callan Mulvey, Yayan Ruhian, Betty Gabriel dan Antonio Fargas. Beyond Skyline telah memulakan pengambarannya pada tahun 2014 dan antara lokasi pengambaran filem ini adalah di Yogjakarta dan Batam, Indonesia. Filem kali ini akan diklasifikasikan sebagai R-Rated atau 18 keatas bagi negara kita, berbeza dari filem pertama yang diklasifikasikan sebagai PG-13. Kita bakal saksikan banyak aksi dalam filem sains fiksyen ini nanti. Walaupun filem ini merupakan sekuel kepada filem pertama, tapi timeline sama seperti filem sebelum ini, cuma ia berlaku ditempat yang berbeza dan watak yang berbeza. Ia mengisahkan Mark (Lakonan Frank Grillo) yang cuba menyelamatkan anaknya yang diculik oleh makhluk asing yang sedang menyerang Bumi pada waktu itu. Beyond Skyline dijangka akan ditayangkan pada tahun ini, dan tarikh rasmi masih belum diumumkan.